อุทยานแห่งชาติสาละวิน นำประชาชนบ้านแม่สามแลบ ปลูกป่าเฉลิมพระเกียรติ สมเด็จพระพันปีหลวง
ในห้วงที่ผ่านมา นายนาวี ศิลป์สุภากุล หัวหน้าอุทยานแห่งชาติสาละวิน มอบหมายให้เจ้าหน้าที่หน่วยพิทักษ์อุทยานแห่งชาติที่ สว.4 (แม่สามแลบ) จัดกิจกรรมปลูกป่าเฉลิมพระเกียรติ   และน้อมสำนึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชมนพรรษา 89 พรรษา รวมทั้งเพื่อสนองแนวทางตามพระราชปณิธานในการที่จะอนุรักษ์ฟื้นฟูสภาพป่าไม้และรักษาระบบนิเวศทางสิ่งแวดล้อม อันจะเป็นแนวทางในการที่จะส่งเสริมสร้างคุณภาพชีวิตที่ดีให้แก่ประชาชนในพื้นที่ โดยมีหน่วยงานกรมทหารพรานที่ 36 องค์การบริหารส่วนตำบลแม่สามแลบ โรงเรียนบ้านแม่สามแลบ ผู้นำชุมชนและราษฎรบ้านแม่สามแลบ ร่วมกิจกรรมการปลูกป่าครั้งนี้ ได้พร้อมใจกันปลูกต้นไม้ในพื้นที่หมู่ที่ 1 ตำบลแม่สามแลบ อำเภอสบเมย  จังหวัดแม่ฮ่องสอน เนื้อที่ 4 ไร่ ปลูกพันธุ์ไม้ท้องถิ่นประกอบด้วย ไม้แดง,ไม้ประดู่,ขนุน,ลูกเนียง  และต้นหว้า จำนวน 1,000 ต้น โดยจะร่วมกันดูแลบำรุงรักษาอย่างต่อเนื่อง เพื่อให้ต้นไม้ทุกต้นได้เจริญเติบโตงอกงาม เป็นแหล่งพื้นที่สีเขียวที่จะรักษาสมดุลทางธรรมชาติสิ่งแวดล้อมและช่วยฟื้นฟูคืนความอุดมสมบูรณ์ให้กับผืนป่าในบริเวณเขตพื้นที่ต่อไป